Biçdim əvəzində dəvə qanqalı
Leyli-nahar yeddi ağac getdim yol,
Xırman boyda yer şumladım, qırdım qol.
Darı, arpasını əkdim bolhabol,
Biçdim əvəzində dəvə qanqalı.

Sürünməkdən dizlərimdə yox taqat,
Əllərimin içi oldu qabar-qat.
Dərviş də istəyir hey xümsü-zəkat,
Yetdi harayıma şəyirdim Alı.

Əlqərəz ruzimiz oldu üç batman,
Çatınca novbatım sındı dəyirman,
Yerdə qalanımı apardı siçan,
Güldü Ağ Aşığa Göyçə mahalı. 
Qoşmalar